**Makó testvérvárosa lett a romániai Lugos**

Az együttműködési megállapodást a két település polgármestere ma délelőtt írta alá.

A két város mostantól testvérvárosi kapcsolatban áll egymással. A kapcsolat ötlete még 2015 októberében merült fel, hisz a két város kórháza egy közös projektben már sikeresen együttműködött. Lugos polgármestere elmondta: szeretne minél több projektben Makóval résztvenni, más területeken is, nemcsak az egészségügyben, mert együtt több mindent tudnak megvalósítani.

Farkas Éva Erzsébet makói polgármester hozzátette: a testvértelepülési kapcsolat egyrészt kulturális, másrészt idegenforgalmi és gazdasági lehetőségeket rejt magában. Mindketten egyetértettek abban, hogy az Európai Unió által biztosított lehetőségek Makó és Lugos számára is sikert biztosítanak a közös jövőt illetően. A megállapodás megkötése után városnézést tartottak a makói delegáció számára.

*(Forrás: Makói Városi Televízió)*

<http://promenad.hu/cikk/mako-testvervarosa-lett-a-romaniai-lugos-165368>